《长安道中早行》
唐代·张泌

客离孤馆一灯残，牢落星河欲曙天。
鸡唱未沈函谷月，雁声新度灞陵烟。
浮生已悟庄周蝶，壮志仍输祖逖鞭。
何事悠悠策羸马，此中辛苦过流年。

作者简介：张泌(bì)(生卒年不详)，《全唐诗》作曰字子澄，安徽淮南人。五代后蜀词人。是花间派的代表人物之一。其词用字工炼，章法巧妙，描绘细腻，用语流便。